CELEX: 52018JC0025
Language: fi
Date: 2018-08-13
Title: Yhteinen ehdotus NEUVOSTON PÄÄTÖS Euroopan unionin ja sen jäsenvaltioiden sekä Australian välisellä puitesopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestystä ja alakomiteoiden ja työryhmien työjärjestystä koskevien sekakomitean päätösten hyväksymiseen

EUROOPAN KOMISSIO
            Bryssel 13.8.2018
            JOIN(2018) 25 final
            2018/0307(NLE)
            Yhteinen ehdotus
            NEUVOSTON PÄÄTÖS
            Euroopan unionin ja sen jäsenvaltioiden sekä Australian välisellä puitesopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestystä ja alakomiteoiden ja työryhmien työjärjestystä koskevien sekakomitean päätösten hyväksymiseen
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               
                  Tämä ehdotus koskee päätöstä Euroopan unionin ja sen jäsenvaltioiden sekä Australian välisellä puitesopimuksella perustetussa sekakomiteassa unionin puolesta esitettävästä kannasta.
               
            
            
               1.1.EU:n ja Australian puitesopimus
            
            
               Euroopan unionin ja sen jäsenvaltioiden sekä Australian välisellä puitesopimuksella, jäljempänä ’sopimus’, on tarkoitus luoda vahvempi kumppanuus EU:n ja sen jäsenvaltioiden sekä Australian välille ja syventää ja tehostaa yhteistyötä yhteistä etua koskevissa asioissa yhteisten arvojen ja periaatteiden mukaisesti muun muassa tiivistämällä korkean tason vuoropuhelua. Sopimuksella luodaan johdonmukaiset, oikeudellisesti sitovat puitteet EU:n suhteille Australian kanssa. 
            
            
               1.2.Sekakomitea 
            
            
               Sopimuksen 56 artiklalla perustetaan sekakomitea. Sen päätehtäviä ovat sopimuksen täytäntöönpanon helpottaminen ja sopimuksen yleisten tavoitteiden edistäminen sekä yleisen johdonmukaisuuden säilyttäminen EU:n ja Australian suhteissa. Sekakomitean tehtävänä on myös seurata EU:n ja Australian välisten suhteiden kehittymistä, vaihtaa näkemyksiä ja tehdä ehdotuksia yhteistä etua koskevista asioista sekä pyrkiä ratkaisemaan sopimuksen soveltamisalaan kuuluvilla aloilla mahdollisesti aiheutuvat kiistat. 
            
            
               Sekakomitea antaa tarvittaessa suosituksia ja tekee päätöksiä sopimuksen erityisten näkökohtien toteuttamiseksi. Sekakomitea tekee päätöksensä yksimielisesti ja kokoontuu ylempien virkamiesten tasolla. Sekakomitea vahvistaa oman työjärjestyksensä. Se voi perustaa alakomiteoita ja työryhmiä käsittelemään erityiskysymyksiä. 
            
            
               1.3Sekakomitean suunnittelema säädös
            
            
               Suunniteltujen säädösten tarkoituksena on hyväksyä sekakomitean toimintaa ohjaava työjärjestys ja alakomiteoiden ja työryhmien työjärjestys sopimuksen 56 artiklan 4 kohdan mukaisesti, jotta sopimus voidaan panna täytäntöön. 
            
            
               2.Unionin puolesta esitettävä kanta
            
            
               Unionin puolesta esitettävän kannan tarkoituksena on vahvistaa EU:n ja Australian sekakomitean työjärjestys sekä alakomiteoiden ja työryhmien työjärjestys. Kannan olisi perustuttava sekakomitean päätösluonnoksiin. 
            
            
               3.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               3.1Menettelyllinen oikeusperusta
            
            
               3.1.1Periaatteet
            
            
               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .
            
            
               3.1.2Soveltaminen tässä asiassa
            
            
               Sekakomitea on Euroopan unionin ja sen jäsenvaltioiden sekä Australian välisellä puitesopimuksella perustettu elin.
            
         
         
            
               Säädökset, jotka sekakomitean on määrä antaa, ovat säädöksiä, joilla on oikeusvaikutuksia. Tämä johtuu siitä, että sekakomitea tekee sopimuksen 56 artiklan 3 kohdan i alakohdan mukaisesti päätöksiä, jotka sitovat sopimuksen osapuolia.
            
            
               Suunnitelluilla säädöksillä ei täydennetä eikä muuteta sopimuksen institutionaalisia rakenteita.
            
            
               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
            
            
               3.2Aineellinen oikeusperusta
            
            
               3.2.1Periaatteet
            
            
               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.
            
            
               Kun suunnitellulla säädöksellä on samanaikaisesti useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat.
            
            
               3.2.2Soveltaminen käsillä olevassa asiassa
            
            
               Suunnitelluilla säädöksillä pyritään edistämään sopimuksen tavoitteita ja helpottamaan sen täytäntöönpanoa. 
            
            
               Sopimuksella on tavoitteita ja siihen sisältyy osatekijöitä, jotka koskevat yhteistä ulko- ja turvallisuuspolitiikkaa, yhteistä kauppapolitiikkaa sekä kehittyneiden maiden kanssa tehtävää yhteistyötä. Näitä sopimuksen näkökohtia ei voida erottaa toisistaan, eikä mikään niistä ole toiseen nähden liitännäinen. Sopimuksen allekirjoittaminen perustui Euroopan unionista tehdyn sopimuksen 37 artiklaan ja SEUT-sopimuksen 207 artiklaan ja 212 artiklan 1 kohtaan.
            
            
               Suunnitellulla säädöksellä olisi näin ollen oltava sama aineellinen oikeusperusta.
            
            
               3.3Päätelmät
            
            
               Ehdotetun päätöksen oikeusperustana tulisi edellä esitetyn perusteella olla Euroopan unionista tehdyn sopimuksen 37 artikla, SEUT-sopimuksen 207 artikla ja SEUT-sopimuksen 212 artiklan 1 kohta yhdessä sen 218 artiklan 9 kohdan kanssa.
            
            
            
               2018/0307 (NLE)
            
            
               Yhteinen ehdotus
            
            
               NEUVOSTON PÄÄTÖS
            
            
               Euroopan unionin ja sen jäsenvaltioiden sekä Australian välisellä puitesopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestystä ja alakomiteoiden ja työryhmien työjärjestystä koskevien sekakomitean päätösten hyväksymiseen
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionista tehdyn sopimuksen ja erityisesti sen 37 artiklan,
            
         
         
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan ja 212 artiklan 1 kohdan yhdessä sen 218 artiklan 9 kohdan kanssa,
            
            
               ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
            
            
               sekä katsoo seuraavaa:
            
            
               (1)Euroopan unionin ja sen jäsenvaltioiden sekä Australian välinen puitesopimus
                  2
               , jäljempänä ’sopimus’, allekirjoitettiin Manilassa 7 päivänä elokuuta 2017, ja sitä on sovellettu väliaikaisesti […].
            
            
               (2)Sopimuksen 56 artiklan 1 kohdalla perustetaan sekakomitea sopimuksen täytäntöönpanon helpottamiseksi, jäljempänä ’sekakomitea’.
            
            
               (3)Sopimuksen 56 artiklan 4 kohdassa määrätään, että sekakomitea vahvistaa työjärjestyksensä ja voi perustaa alakomiteoita ja työryhmiä käsittelemään erityiskysymyksiä.
            
            
               (4)Sekakomitean työjärjestys ja alakomiteoiden ja työryhmien työjärjestys olisi hyväksyttävä mahdollisimman pian sopimuksen tehokkaan täytäntöönpanon varmistamiseksi.
            
            
               (5)Unionin kannan sekakomiteassa olisi sen vuoksi perustuttava tähän liitettyihin sekakomitean päätösluonnoksiin,
            
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Sekakomitean ensimmäisessä kokouksessa unionin puolesta otettava kanta perustuu tähän päätökseen liitettyihin sekakomitean päätösluonnoksiin.
            
            
            
            
            
            
               2 artikla
            
            
               Tämä päätös tulee voimaan päivänä, jona se hyväksytään.
            
            
            
               Tehty Brysselissä
            
         
         
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta. 
               
               
                  
                     (2)
                  
                        EUVL L 237, 15.9.2017, s. 7.
               
            
      
    ---documentbreak--- 
      
         
               EUROOPAN KOMISSIO
            Bryssel 13.8.2018
            JOIN(2018) 25 final
            Yhteinen ehdotus
            LIITTEET
            asiakirjaan
            Neuvoston päätös
            Euroopan unionin ja sen jäsenvaltioiden sekä Australian välisellä puitesopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestystä ja alakomiteoiden ja työryhmien työjärjestystä koskevien sekakomitean päätösten hyväksymiseen
            
               
         
         
            
               LIITE 1
            
            
            
               EU–Australia-sekakomitean päätös N:o 1/2018,
            
            
               annettu ...,
            
            
               sekakomitean työjärjestyksen vahvistamisesta
            
            
            
               EU–AUSTRALIA-SEKAKOMITEA, joka
            
            
               ottaa huomioon Euroopan unionin ja sen jäsenvaltioiden sekä Australian välisen puitesopimuksen
                  1
               , jäljempänä ’sopimus’, ja erityisesti sen 56 artiklan,
            
            
               sekä katsoo seuraavaa:
            
            
               (1)Osia sopimuksesta on sovellettu väliaikaisesti […] lähtien.
            
            
               (2)Sekakomitean olisi sen vuoksi vahvistettava työjärjestyksensä,
            
            
            
               ON HYVÄKSYNYT TÄMÄN PÄÄTÖKSEN:
            
            
            
               1 artikla
            
            
               Hyväksytään EU–Australia-sekakomitean työjärjestys sellaisena kuin se on esitetty liitteessä.
            
            
            
               2 artikla 
            
            
               Tämä päätös tulee voimaan päivänä, jona se hyväksytään.
            
         
         
            
            
               Allekirjoitettu … 
            
            
            
               EU–Australia-sekakomitean puolesta
            
            
               Puheenjohtajat
            
            
            
               Päätöksen N:o 1 liite
            
            
               EU:n ja Australian välinen puitesopimus
            
            
               SEKAKOMITEAN TYÖJÄRJESTYS
            
            
            
               1 artikla
            
            
               Tehtävät ja kokoonpano
            
            
               1.Sekakomitea hoitaa tehtäviä, joista määrätään sopimuksen 56 artiklassa.
            
            
               2.Sekakomitea muodostuu osapuolten asianmukaisen tason edustajista.
            
            
            
               2 artikla
            
            
               Puheenjohtaja
            
            
               Sekakomitealla on puheenjohtaja kummankin osapuolen puolelta.
            
            
            
               3 artikla
            
         
         
            
               Kokoukset
            
            
               1.Sekakomitea kokoontuu yleensä kerran vuodessa, elleivät osapuolet toisin päätä. Puheenjohtajat kutsuvat koolle kokoukset, jotka pidetään vuorotellen Brysselissä ja Canberrassa yhteisesti sovittavana päivänä. Jos osapuolet niin sopivat, kumman tahansa osapuolen pyynnöstä voidaan järjestää sekakomitean ylimääräisiä kokouksia.
            
            
               2.Sekakomitea kokoontuu yleensä ylempien virkamiesten tasolla, mutta se voi kokoontua myös ministeritasolla.
            
            
            
               4 artikla
            
            
               Julkisuus
            
            
               Jollei toisin päätetä, sekakomitean kokoukset eivät ole julkisia.
            
            
            
               5 artikla
            
            
               Osallistujat
            
            
               1.Osapuolten valtuuskuntien aiottu kokoonpano ilmoitetaan puheenjohtajille sihteereiden välityksellä ennen kutakin kokousta.
            
            
               2.Sekakomitean kokouksiin voidaan osapuolten yhteisestä sopimuksesta kutsua tarvittaessa asiantuntijoita tai muiden elinten edustajia joko tarkkailijoina tai antamaan tietoja erityisistä kysymyksistä.
            
            
            
            
               6 artikla
            
            
               Sihteerit
            
            
               Yksi Euroopan ulkosuhdehallinnon edustaja ja yksi Australian ulkoasiain- ja kauppaministeriön edustaja toimivat yhdessä sekakomitean sihteereinä. Kaikki sekakomitean puheenjohtajille tarkoitetut tai heiltä peräisin olevat tiedonannot välitetään sihteereille. Sekakomitean puheenjohtajille osoitettua ja heiltä lähtevää kirjeenvaihtoa voidaan käydä missä tahansa kirjoitetussa muodossa, myös sähköpostitse.
            
            
            
               7 artikla
            
            
               Kokousten esityslistat
            
         
         
            
               1.Puheenjohtajat laativat kutakin kokousta varten alustavan esityslistan. Se ja muut tarvittavat asiakirjat lähetetään toiselle osapuolelle viimeistään 15 päivää ennen kokouksen alkua.
            
            
               2.Alustavaan esityslistaan sisältyvät asiat, jotka on toimitettu puheenjohtajille viimeistään 21 päivää ennen kyseisen kokouksen alkua.
            
            
               3.Sekakomitea hyväksyy lopullisen esityslistan kunkin kokouksen alussa. Osapuolten niin sopiessa esityslistalle voidaan ottaa asioita, joita ei ole alustavassa esityslistassa.
            
            
               4.Puheenjohtajat voivat sopimuksen osapuolten suostumuksella tarvittaessa lyhentää 7 artiklan 1 ja 2 kohdassa tarkoitettuja määräaikoja.
            
            
            
               8 artikla
            
            
               Pöytäkirjat
            
            
               1.Sihteerit laativat yhdessä jokaisesta kokouksesta pöytäkirjaluonnoksen yleensä 30 kalenteripäivän kuluessa kokouksen päättymisestä. Pöytäkirjaluonnos perustuu puheenjohtajien laatimaan yhteenvetoon sekakomitean tekemistä päätelmistä.
            
            
               2.Molemmat osapuolet hyväksyvät pöytäkirjaluonnoksen 45 kalenteripäivän kuluessa kokouksen päättymisestä tai osapuolten sopimaan muuhun päivään mennessä. Kun pöytäkirjaluonnoksesta on päästy yhteisymmärrykseen, puheenjohtajat ja sihteerit allekirjoittavat kaksi alkuperäiskappaletta. Kumpikin osapuoli saa yhden alkuperäiskappaleen.
            
            
            
               9 artikla
            
            
               Päätökset ja suositukset
            
            
               1.Sekakomitea voi antaa päätöksiä tai suosituksia. Niille annetaan otsikko ”päätös” tai ”suositus”, jonka jäljessä on järjestysnumero, niiden antamispäivä sekä kuvaus aiheesta. Kussakin päätöksessä ilmoitetaan sen voimaantulopäivä. 
            
            
               2.Sekakomitea voi antaa päätöksiä tai suosituksia kirjallisella menettelyllä. Tällöin osapuolet sopivat yhdessä menettelyn enimmäiskestosta. Jos kumpikaan osapuoli ei ole kyseisen ajan päätyttyä ilmaissut vastustavansa ehdotettua päätöstä tai suositusta, sekakomitean puheenjohtajat julistavat päätöksen tai suosituksen hyväksytyksi yhteisestä suostumuksesta. 
            
            
               3.Sekakomitean antamat päätökset ja suositukset tehdään kahtena puheenjohtajien allekirjoittamana laillisena kappaleena.
            
            
               4.Kumpikin osapuoli voi päättää julkaista sekakomitean päätökset ja suositukset omassa virallisessa lehdessään.
            
            
            
               10 artikla
            
            
               Kirjeenvaihto
            
            
               1.Sekakomitealle osoitettu kirjeenvaihto ohjataan sen osapuolen sihteerille, jota kirjeenvaihdon laatija edustaa, ja sihteeri puolestaan ilmoittaa siitä toiselle sihteerille.
            
         
         
            
               2.Sihteerit varmistavat, että sekakomitealle osoitettu kirjeenvaihto toimitetaan eteenpäin puheenjohtajille ja tarvittaessa jaetaan 11 artiklan mukaisesti.
            
            
               3.Sihteeristö toimittaa puheenjohtajien lähettämän kirjeenvaihdon osapuolille ja tarvittaessa jakaa sen 11 artiklassa tarkoitettuina asiakirjoina.
            
            
               4.Puheenjohtajille osoitettua ja heiltä lähtevää kirjeenvaihtoa voidaan käydä missä tahansa kirjallisessa muodossa, myös sähköpostitse.
            
            
            
               11 artikla
            
            
               Asiakirjat
            
            
               Jos asioiden käsittely sekakomiteassa perustuu asiakirjoihin, sihteerit numeroivat kyseiset asiakirjat ja jakavat ne osanottajille.
            
            
            
               12 artikla
            
            
               Kulut
            
            
               1.Kukin osapuoli vastaa sille sekakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.
            
            
               2.Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
            
            
            
               13 artikla
            
            
               Työjärjestyksen muuttaminen
            
            
               1.Osapuolet voivat yhdessä päättää muuttaa tätä työjärjestystä 9 artiklan mukaisesti.
            
            
               2.Sekakomitea voi päättää perustaa alakomiteoita ja työryhmiä avustamaan tehtävien hoitamisessa.
            
            
               3.Sekakomitea voi päättää lopettaa minkä tahansa perustamansa alakomitean tai työryhmän taikka vahvistaa sen työjärjestyksen tai muuttaa sitä.
            
            
               4.Alakomiteat ja työryhmät raportoivat toiminnastaan sekakomitealle kunkin kokouksensa jälkeen.
            
            
               5.Työryhmillä ei ole päätösvaltaa, mutta ne voivat antaa suosituksia sekakomitealle.
            
         
         
            
            
               LIITE 2
            
            
            
               EU–Australia-sekakomitean päätös N:o 2/2018,
            
            
               annettu ..., 
            
            
               alakomiteoiden ja työryhmien työjärjestyksen vahvistamisesta
            
            
            
            
               EU–AUSTRALIA-SEKAKOMITEA, joka
            
            
               ottaa huomioon Euroopan unionin ja sen jäsenvaltioiden sekä Australian välisen puitesopimuksen, jäljempänä ’sopimus’, ja erityisesti sen 56 artiklan sekä sekakomitean työjärjestyksen 13 artiklan,
            
            
               sekä katsoo seuraavaa:
            
            
               (1)
                     Sekakomitea voi työjärjestyksensä 13 artiklan 2 kohdan mukaisesti perustaa alakomiteoita ja työryhmiä avustamaan tehtävien hoitamisessa,
            
            
            
               ON HYVÄKSYNYT TÄMÄN PÄÄTÖKSEN:
            
            
            
               1 artikla
            
            
               Hyväksytään sekakomitean alakomiteoiden ja työryhmien työjärjestys sellaisena kuin se on esitetty liitteessä.
            
            
            
               2 artikla
            
            
               Tämä päätös tulee voimaan päivänä, jona se hyväksytään.
            
         
         
            
            
               Allekirjoitettu ... xxxx.
            
            
            
                  EU–Australia-sekakomitean puolesta
            
            
                  Puheenjohtajat 
            
            
            
               
            
               Päätöksen N:o 2 liite
            
            
               Alakomiteoiden ja työryhmien
            
            
               työjärjestys
            
            
            
               1 artikla
            
            
               Alakomiteat ja työryhmät voivat keskustella sopimuksen täytäntöönpanosta omilla vastuualueillaan. Ne voivat keskustella myös asiaankuuluvan kahdenvälisen yhteistyön alaan liittyvistä aiheista tai erityisistä hankkeista.
            
            
            
               2 artikla
            
            
               Alakomiteat ja työryhmät työskentelevät sekakomitean alaisuudessa. Ne raportoivat ja toimittavat pöytäkirjansa ja päätelmänsä sekakomitean puheenjohtajille 30 kalenteripäivän kuluessa kustakin kokouksesta.
            
            
            
               3 artikla
            
            
               1. Alakomiteat ja työryhmät muodostetaan osapuolten edustajista.
            
            
               2. Alakomiteat ja työryhmät voivat kutsua asiantuntijoita kokouksiinsa ja kuulla heitä tietyissä esityslistalla olevissa asioissa.
            
         
         
            
            
               4 artikla
            
            
               Alakomiteoilla ja työryhmillä on puheenjohtaja molempien osapuolten puolelta.
            
            
            
               5 artikla
            
            
               Kummankin osapuolen edustajat toimivat yhdessä alakomiteoiden ja työryhmien sihteereinä.
            
            
            
               6 artikla
            
            
               1. Alakomiteat ja työryhmät kokoontuvat aina olosuhteiden sitä edellyttäessä jommankumman osapuolen kirjallisesta pyynnöstä, ja kukin kokous pidetään osapuolten yhteisesti sopimassa paikassa ja niiden yhteisesti sopimana päivänä.
            
            
               2. Jos jompikumpi osapuoli pyytää kokousta, toisen osapuolen sihteeri vastaa pyyntöön 15 työpäivän kuluessa pyynnön vastaanottamisesta. Erityisen kiireellisissä tapauksissa alakomiteoiden ja erityistyöryhmien kokous voidaan kutsua koolle lyhyemmällä varoitusajalla osapuolten niin sopiessa.
            
            
               3. Sihteerit kutsuvat yhdessä koolle alakomiteoiden ja erityistyöryhmien kokoukset.
            
            
            
            
               7 artikla
            
            
               1. Kumpi tahansa osapuoli voi pyytää puheenjohtajia lisäämään asian kokouksen esityslistalle. Tällaiset pyynnöt on toimitettava sihteereille vähintään 15 työpäivää ja niiden tueksi esitettävä asiakirja-aineisto vähintään 10 työpäivää ennen kokousta.
            
            
               2. Sihteerit toimittavat esityslistaluonnoksen osapuolille viimeistään 5 työpäivää ennen kokousta. Poikkeustapauksissa osapuolet voivat yhdessä päättää lisätä asioita esityslistalle lyhyellä varoitusajalla.
            
            
            
               8 artikla
            
            
               1. Sihteerit laativat yhdessä kustakin kokouksesta pöytäkirjaluonnoksen.
            
            
               2. Jolleivät osapuolet toisin sovi, kokoukset eivät ole julkisia.
            
         
         
            
            
         
         
            
                  
                     (1)
                  
                        EUVL L ….